 Onye zọrọ osote onye isi ala na ndọrọndọrọ ọchịchị Peoples Democratic Party nke ọnwa Febrụwarị ụbọchị iri abụọ na atọ, nafọ puku abụọ na iteghete na Ntụliaka nke onye isi ala, bụ Maazị Pita Obi, ekwuola na o nweghị obodo ga-eto eto ma o nweghị ezi ụzọ pụtara ìhè ma ghere anya oghe nusoro nhọpụta ọchịchị.  O kwuru nụzọ esi eme nhọpụta ọchịchị nọkwá dị iche iche nala anyị bụ ihe dị oké mkpa karịa ọrụ ha ga-arụ ma ọ bụrụ nahọpụta ha.Na ị ga nihu nokwu ya ka o kwuru netu esi were mee ntụliaka bụ mgbọrọgwụ ezi ọchịchị nke onye ọ bụla na-azọ ọkwa ọchịchị.Ya bụ aka chiburu Anambra Steeti noge mbụ nọrọ na Abuja ụbọchị ụka mee ka amata, na ntụliaka nke mago mago dị nime ya bụ mgbọrọgwụ nke ajọ ọchịchị nke ga-apụta ìhè na ndọrọndọrọ ọchịchị na ọnọdụ akụ nụba obodo.O kwuru na mago mago nke pụtara ìhè na ntụliaka nke afọ a bụzi nke chere ọchịchị onye kwuo uche ya nala anyị na ọdịnihu ya aka mgba, na ya bụ ihe jọgburu onwe ya ma sigbukwa nkakwụ nisi ga-emebi ezi ọnọdụ ọchịchị onye kwuo uche ya na-aga niru nobodo anyị.O siri na ụmụ afọ Naijiria agaghị enwe ike ịgụkọnwu ọtụtụ ihe mebisịrị nime ntụliaka a nobodo anyị bụ Naijiria. 